Удмурт филологияя, финно-угроведения но журналистикая институт – Удмурт кун университетлэн одӥгез институтэз. Со 2015-тӥ арын кылдытэмын вал. Отын ужало огъя но финн-угор кылъя кафедра, удмурт кылъя но сое дышетон методикая кафедра, герман кылъёсъя кафедра, удмурт литературая кафедра, ӟуч кылъя кафедра, журналистика кафедра. Институтлэн деканэз – Кондратьева Наталья Владимировна.